Jaskonys

Jaskonys – kaimas Druskininkų savivaldybėje, 6 km į pietryčius nuo Druskininkų, prie Ratnyčėlės ir Ratnyčios santakos. Kaimą supa Dainavos giria. Jaskonyse yra senas vandens malūnas, įrengtas šakočių muziejus. Veikia bendruomenės namai. Į gyvenvietę užsuka Druskininkų viešasis transportas. Pietinę Jaskonių dalį sudaro kolektyviniai sodai.

Istorija 

Kaimas yra minimas nuo 1784 m.

XX a. pr. priklausė Gardino apskrities Sabalionių valsčiui.

Gyventojai 

Pagal lenkų valdžios 1921 m. atliktą surašymą kaime gyveno 223 žmonės, iš kurių visi buvo užrašyti lenkais.

 Žymūs žmonės
 Jaskonyse 1943 m. kovo 8 d. gimė aplinkosaugos ir kraštotvarkos inžinierius, gamtos mokslų daktaras Bronius Jaskelevičius.

Šaltiniai

Nuorodos 
 Apie malūną ir kavinę 

Druskininkų savivaldybės gyvenvietės